तेजी से बढ़ रहा है स्तन और बच्चेदानी का कैंसर
पटना |हनुमाननगर स्थित शिव शक्ति मंदिर के प्रांगण में सोशल यूथ फोरम एवं गायत्री परिवार की ओर से अंतरराष्ट्रीय महिला दिवस की पूर्व संध्या पर कैंसर जागरुकता कार्यक्रम हुअा। इस अवसर पर कैंसर रोग विशेषज्ञ डॉ. विनिता त्रिवेदी ने महिलाओं में होने वाली कैंसर के बारे में चर्चा की और रोकथाम के उपाय बताए। उन्होंने कहा कि महिलाओं में स्तन और बच्चेदानी का कैंसर प्रमुख है। बच्चेदानी के कैंसर को टीकाकरण से रोका जा सकता है। डॉ. सारिका राय ने अंतरराष्ट्रीय महिला दिवस के थीम के बारे में बताया। उन्होंने कहा इस वर्ष का थीम है बी बोल्ड फॉर चेंज। महिलाएं शिक्षित और जागरूक होंगी, तो समाज मजबूत होगा। कार्यक्रम का संचालन सुलेखा मिश्रा एवं धन्यवाद ज्ञापन विजय कुमार सिन्हा ने किया। इस मौैके पर संस्था के अध्यक्ष अनुराग सिंह, विवेक, रवि, राकेश राजा, विभूति कर्ण, केएन प्रसाद, अनीता सिन्हा, राजेन्द्र प्रसाद सिंह, रमा कुमारी, मधु सिन्हा, ललन प्रसाद सिन्हा, भरत साहू मौजूद थे।
hin_Deva hin_Deva